**Motivációs levél**

Tisztelt Asszonyom / Uram!

A Profession.hu oldalon láttam a hirdetésüket, melyben CNC esztergályost keresnek. Erre az állásra szeretnék jelentkezni, csatoltan küldöm szakmai önéletrajzomat is.

10 éves tapasztalatom van CNC esztergálásban, a munkámra és környezetemre igényes vagyok. Eddig 3 munkahelyem volt, vezetőim mindig elégedettek voltak velem, a munkatársaimmal is jól kijöttem, rugalmasan tudok alkalmazkodni a körülményekhez.

Jó a térbeli tájékozódó képességem, a rajzokat jól tudom olvasni.

Fizikai állóképességem kiváló, rendszeresen sportolok, nem dohányzom.

A három műszakos munkát tudom vállalni, korábban is dolgoztam már több műszakban.

Nagyon szívesen dolgoznék az Önök stabil piaci pozíciójú cégénél, mert hosszú távra keresek munkahelyet.

Megegyezéstől számított 1 héten belül tudok kezdeni.

Ha engem választanak, akkor egy aranykezű megbízható mestert kapnak!

Várom hívásukat!

Üdvözlettel:

Takács Pál